
Հայաստանի Հանրապետության և ՕՊԵԿ-ի միջազգային զարգացման հիմնադրամի միջև 2026թ․ հուլիսի 8-ին և 16-ին ստորագրվել է «Հայաստանի տնտեսական վերափոխման ծրագիր» վարկային համաձայնագիրը (Համաձայնագիր)՝ 80 մլն եվրո արժողությամբ, որը նպատակաուղղված է ՀՀ-ում մրցակցային միջավայրի բարելավմանը և ներդրումների ներգրավմանը: 
Բյուջետային աջակցության միջոցների ստացման համար նախապայման է հանդիսանում երկկողմ փոխհամաձայնեցված քաղաքականության գործողությունների աղյուսակով սահմանված՝ մի շարք ոլորտներում միջոցառումների և բարեփոխումների իրականացումը: Բարեփոխումների շրջանակը, որը նույնական է Հայաստանի Հանրապետության և Վերակառուցման և զարգացման միջազգային բանկի միջև 2026թ. հունիսի 3-ին և հունիսի 8-ին ստորագրված 170.3 մլն եվրո արժողությամբ վարկային համաձայնագրի քաղաքականության աղյուսակի հետ։ 
Բարեփոխումների շրջանակը ներառում է՝
Բաղադրիչ 1․ Ներդրումների և առևտրի ազատականացումը և մրցակցության խրախուսումը
1. Ներդրումային և մաքսային բարեփոխումներ. 
· 2026 թվականի հունիսի 18-ին ընդունվել է  «Ներդրումների մասին» թիվ ՀՕ-285-Ն օրենքը, որը սահմանում է ներդրողների պաշտպանության երաշխիքները, թափանցիկության դրույթները և հստակեցվում է ներդրումային քաղաքականության ու աջակցման գործառույթների պատասխանատու մարմիններին, 
· 2025 թվականի նոյեմբերի 13-ին ընդունվել է «Մաքսային կարգավորման մասին» օրենքում լրացումներ և փոփոխություններ կատարելու մասին» թիվ ՀՕ-379-Ն օրենքը, որով ներդրվում է Միասնական մաքսային հաշիվը՝ մաքսային վճարումների օպտիմալացման և մաքսազերծման ժամանակի կրճատման նպատակով։
1. Տնտեսական մրցակցության պաշտպանություն. 
«Տնտեսական մրցակցության պաշտպանության մասին» օրենքում լրացումներ և փոփոխություններ կատարելու մասին» օրենքով ընդլայնվել են Մրցակցության պաշտպանության հանձնաժողովի լիազորությունները սպառողների շահերի պաշտպանության և անբարեխիղճ առևտրային գործելակերպի սահմանափակման ուղղությամբ։ Հետևաբար, նման լիազորությունների վերապահումով պայմանավորված՝ Մրցակցության պաշտպանության հանձնաժողովը դարձել է Մրցակցության և սպառողների շահերի պաշտպանության հանձնաժողով։
1. Թվայնացում և կիբեռանվտանգություն.
Լայնամասշտաբ թվայնացման գործընթացը խթանելու նպատակով ընդունվել են «Հանրային տեղեկությունների մասին» ՀՕ-443-Ն և «Կիբեռանվտանգության մասին» 2025 թվականի դեկտեմբերի 4-ի ՀՕ-442-Ն օրենքները, որոնք սահմանում են կիբեռանվտանգության և տվյալների կառավարման ինստիտուցիոնալ շրջանակը, ինչը հնարավոր կդարձնի տնտեսության բոլոր ճյուղերում թվային ծառայությունների առավել լայնածավալ զարգացումը հանրային տվյալների և կիբեռանվտանգության երաշխիքների հասանելիության և օգտագործման հնարավորությունների ընդլայնմամբ:
Բաղադրիչ 2․ Ավելի կանաչ և ավելի դիմակայուն աճի ապահովումը
1. Կլիմայական օրենսդրություն.
«Կլիմայի մասին» ՀՀ օրենքն ընդունվել է 2026 թվականի հունվարի 20-ին, որն ինստիտուցիոնալացնում է կլիմայադիմակայուն երկարաժամկետ զարգացման պլանավորումը և ապահովում է նորմատիվային բազա Ազգային մակարդակով սահմանված 3-րդ գործողության (NDC 3) համար։
1. Արտանետումների կառավարում. 
Դիմակայուն և ջերմոցային գազերի ցածր արտանետումներով տնտեսությանն անցում կատարելուն աջակցելու նպատակով ընդունվել է «Մթնոլորտային օդի պահպանության մասին օրենքում լրացումներ և փոփոխություններ կատարելու մասին» 2026 թվականի փետրվարի 12-ի N ՀՕ-18-Ն օրենքը, որով ներդրվում է ջերմոցային գազերի արտանետման թույլտվությունների ազգային համակարգ։ 
1. Կանաչ տաքսոնոմիա.
ՀՀ կառավարությունը հաստատել է «Հայաստանի Հանրապետությունում կանաչ, անցումային և նպաստող ծրագրերի և միջոցառումների տեսակների դասակարգման համակարգը (տաքսոնոմիան) հաստատելու մասին» որոշումը, որով սահմանվում է շրջակա միջավայրի համար կայուն տնտեսական գործունեության դասակարգման ստանդարտը։
1. Օդի որակի վերահսկողություն. 
Ընդունվել են «Մթնոլորտային օդի որակի գնահատման չափանիշների, աղտոտվածության չափման մեթոդների և ստանդարտացված չափման մեթոդների, ինչպես նաև աղտոտվածության չափման կայանների տեղադիրքերի և քանակների միասնական չափանիշները հաստատելու վերաբերյալ» ՀՀ կառավարության 2025թ․ օգոստոսի 14-ի N 1142-Ն և «Գոտիների և ագլոմերացիաների դասակարգման մասին» Կառավարության 2025 թ․ օգոստոսի 14-ի N 1145-Ն որոշումները, ինչը հիմք է ստեղծում ԵՄ պահանջներին համապատասխանող և միջազգայնորեն պարտադիր որակի կառավարման համակարգի իրականացման համար։
Համաձայնագրի համաձայն՝ ՕՊԵԿ-ի միջազգային զարգացման հիմնադրամը համաձայնում է ՀՀ-ին տրամադրել 80 մլն եվրո եվրո գումարի չափով բյուջետային աջակցության վարկ հետևյալ պայմաններով և դրույթներով.
•	վարկի մասհանման արժույթ՝ եվրո,
•	վարկային միջոցների մասհանման եղանակ՝ մեկ մասհանման հայտի միջոցով,
•	վարկի տարեկան տոկոսադրույք՝ լողացող, 6-ամսյա EURIBOR + 1.56%, 30.07.2026թ. դրությամբ կազմում է 4.241% (2.681%+1.56%)։
•	 վարկի մարման ժամկետ՝ 18 տարի, որից արտոնյալը՝ 5 տարի,
•	պարտավորության վճար՝ տարեկան 0.25% դրույքաչափ, հաշվարկվում է վարկի չմասհանված գումարի նկատմամբ Համաձայնագրի ստորագրումից 60 օր հետո և վճարվում է Համաձայնագրի ուժի մեջ մտնելուց 90 օրվա ընթացքում,
•	միանվագ կոմիսիոն վճար՝ վարկի գումարի 0.25%-ի չափով, որը պետք է վճարվի ոչ ուշ քան Համաձայնագրի ուժի մեջ մտնելուց 90 օրվա ընթացքում, 
•	վարկի սպասարկման գծով վճարումները կատարվելու են կիսամյակային կտրվածքով` յուրաքանչյուր տարվա հունվարի 15-ին և հուլիսի 15-ին,
•	մայր գումարի մարումն իրականացվելու է 2031թ. հուլիսի 15-ից մինչև 2044թ. հունվարի 15-ը,
•	վարկային միջոցների օգտագործման վերջնաժամկետ 2026թ. սեպտեմբերի 30-ը: 
Բյուջետային աջակցության միջոցներն ուղղվելու են «Հայաստանի Հանրապետության 2026 թվականի պետական բյուջեի մասին» ՀՀ օրենքով սահմանված պակասուրդի ֆինանսավորմանը, հետևաբար վարկային միջոցների ժամանակին ստացումը կարևոր նշանակություն ունի պետական բյուջեի կատեգորիաներով նախատեսված ծախսերի ֆինանսավորման տեսանկյունից:
Միաժամանակ, Համաձայնագրի շրջանակներում գումարը ներառված է «ՀՀ 2026թ. պետական բյուջեի մասին» օրենքում բյուջետային աջակցության վարկերի գծով դեֆիցիտի ֆինանսավորման աղբյուրներում, իսկ Համաձայնագրով սահմանված պայմաններով վարկի սպասարկման ծախսերը ներառված են ՀՀ 2026թ. պետական բյուջեի ծախսերում:
 Համաձայնագրում Հայաստանի Հանրապետության համար ֆինանսական պարտավորություններ նախատեսող՝ եկամուտների նվազեցման կամ ծախսերի ավելացման հանգեցնող դրույթներ առկա չեն: 
Ելնելով վերոգրյալից և կարևորելով իրականացված բարեփոխումների ամրագրումն ու տնտեսական վերափոխման շարունակականությունը՝ ՀՀ ֆինանսների նախարարությունը նպատակահարմար է համարում Համաձայնագրի հաստատումը:

Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ: 
Համաձայնագիրը բխում է «Հայաստանի Հանրապետության կառավարության 2021-2026թթ. ծրագրի» հետևյալ բաժիններից.
· Բաժին 2 («Տնտեսություն», էջ 23). «Գործարար և ներդրումային միջավայրի բարելավում» ենթաբաժնի դրույթներից, որոնք ուղղված են ներդրումային գրավչության բարձրացմանը և վարչարարական բեռի թեթևացմանը:
· Բաժին 2.2 («Կայուն զարգացում և կանաչ տնտեսություն», էջ 31) Կանաչ տնտեսության ձևավորման առաջնահերթ նպատակից՝ ուղղված տնտեսության պատրաստվածության ապահովմանը նոր, ցածր ածխածնային էներգետիկ իրականությանը, ինչպես նաև ածխածնի արտանետման ծավալների սահմանափակման հրամայականից։
· Բաժին 2.3 («Բարձր տեխնոլոգիաներ», էջ 32). տնտեսության թվայնացման, կիբեռանվտանգության և տվյալների պաշտպանության ինստիտուցիոնալ համակարգերի զարգացմանն ուղղված նպատակներից:
· Բաժին 4.10 («Շրջակա միջավայրի պահպանություն», էջ 76). Կլիմայի փոփոխության նկատմամբ դիմակայունության ամրապնդման և բնապահպանական քաղաքականության արդիականացման դրույթներից:
· [bookmark: _GoBack]Բաժին 6.8 («Հարկաբյուջետային քաղաքականություն», էջ 94). պետական բյուջեի պակասուրդի ֆինանսավորման կայուն աղբյուրների ապահովման և մակրոտնտեսական կայունության պահպանմանն ուղղված հանձնառություններից:
